# Kid A Mnesia

Kid A Mnesia és el rellançament dels àlbums Kid A (2000) i Amnesiac (2001) de la banda britànica Radiohead. També inclou el disc extra Kid Amnesiae amb material no publicat. Es va publicar el 5 de novembre de 2021 per XL Recordings.

## Producció

Radiohead junt a Nigel Godrich van enregistrar els àlbums Kid A i Amnesiac simultàniament entre els anys 1999 i 2000 a diversos estudis de París, Copenhague, Gloucester i Oxford. Radiohead va considerar la publicació d'aquests treballs com un doble àlbum però finalment van rebutjar la idea perquè intuïen que el material era massa dens si ho concentraven en un sol àlbum. Inicialment va dividir l'opinió dels crítics musicals i dels seus seguidors, ja que els mitjans els van considerar uns dels millors àlbums de la dècada però la recepció comercial no va ser tan positiva, però amb el pas dels anys van ser més aclamats.
Aquest treball conté els àlbums Kid A i Amnesiac sense remasteritzar, més un tercer disc titulat, Kid Amnesiae, amb material no publicat provinent de les sessions d'enregistrament d'aquests dos àlbums. L'edició deluxe conté un llibre artística titulat Kid Amnesiette i un casset amb cinc cares-B.
El treball es va promocionar mitjançant una campanya realitzat en la xarxa social TikTok seguida de senzills i videoclips de les dues cançons inèdites.
Radiohead tenia planejat creat una instal·lació artística basada en aquests àlbums però es va haver de cancel·lar per problemes logístics originats per la pandèmia de COVID-19. En el seu lloc, van crear l'experiència digital Kid A Mnesia Exhibition, que estigué disponible via descàrrega digital gratuïta per PlayStation 5, macOS i Windows. Una experiència interactiva amb música i treball artístic dels àlbums. Es va desenvolupar durant dos anys per Radiohead junt Namethemachine, Arbitrarily Good Productions i Epic Games.

## Llista de cançons

Totes les cançons foren escrites i compostes per Radiohead excepte les indicades.

## Crèdits

| Radiohead Colin Greenwood Jonny Greenwood Ed O'Brien Philip Selway Thom Yorke Tècnics Nigel Godrich – producció, enginyeria, mescles Radiohead – producció Dan Grech-Marguerat – enginyeria Chris Blair – masterització Bob Ludwig – masterització Gerard Navarro – assistència producció, assistència enginyeria Graeme Stewart – assistència enginyeria Artwork Stanley Donwood – imatges, disseny Tchocky – imatges | Músics addicionals Orchestra of St John's – cordes John Lubbock – direcció Jonny Greenwood – partitura Horns on "The National Anthem" Andy Bush – trompeta Steve Hamilton – saxòfon alt Martin Hathaway – saxòfon alt Andy Hamilton – saxòfon tenor Mark Lockheart – saxòfon tenor Stan Harrison – saxòfon baríton Liam Kerkman – trombó Mike Kearsey – trombó baix Henry Binns – sampling de "The National Anthem" The Humphrey Lyttelton Band Humphrey Lyttelton – trompeta, director Jimmy Hastings – clarinet Pete Strange – trombó Paul Bridge – baix doble Adrian Macintosh – bateria |

## Posició en llistes

| Llista (2021) | Posició |
| Alemanya | 7 |
| Austràlia | 3 |
| Canadà | 34 |
| Espanya | 24 |
| Estats Units | 12 |
| França | 42 |
| Itàlia | 29 |
| Japó | 7 |
| Regne Unit | 4 |

## Referències

* ↑ Kornhaber, Spencer. «The 2001 Album That Captured Modern Dread» (en anglès). TheAtlantic.com, 04-06-2021. [Consulta: 15 setembre 2022].
* ↑ Trendell, Andrew. «Radiohead – ‘Kid Amnesiae’ review: a haunting secret history of two classic records» (en anglès). NME, 04-11-2021. [Consulta: 19 setembre 2022].
* ↑ Reyes-Kulkarni, Saby. «Radiohead Repackage Kid A and Amnesiac Into an Unnecessary New Box Set with Throwaway Extras» (en anglès). PasteMagazine.com, 04-11-2021. [Consulta: 19 setembre 2022].
* ↑ Stanton, Rich. «Radiohead's freaky looking Kid A Mnesiac exhibition-game-thing is out (and free!)» (en anglès). PcGamer, 18-11-2021. [Consulta: 23 setembre 2022].
* ↑ Parkin, Simon. «The Best Video Games of 2021» (en anglès). The New Yorker, 12-12-2021. [Consulta: 23 setembre 2022].
* ↑ «Radiohead / Kid A Mnesia» (en alemany). Media Control Charts. [Consulta: 21 octubre 2022].
* 1 2 3 4 «Radiohead – Kid A Mnesia» (en anglès). Australian-Charts.com. [Consulta: 21 octubre 2022].
* 1 2 «Radiohead» (en anglès). Billboard. [Consulta: 21 octubre 2022].
* ↑ «Official Albums Chart Top 100» (en anglès). Official Charts. [Consulta: 21 octubre 2022].